کوئٹہ : گورنر بلوچستان ملک عبدالولی خان کاکڑ تینا ہم منصب گورنر خیبر پختونخوا حاجی غلام علی تون ٹیلی فون آ باجوڑ دھماکہ ٹی کودک آ شاری تا کہنگ آ ہڑزخواہی کرے۔ گورنر بلوچستان نا دھماکہ ٹی زوال آ سیاسی کارندہ غاتا مغفرت و ٹھپی تے زوت اس جوڑی کن دعا کریر۔ او پارینے کہ بلوچستان نا اُلس نما ڈکھ اٹ بریبر شریک ءِ۔ گورنر بلوچستان پارینے کہ تدوک آ دے باجوڑ اٹ جمعیت علمائے اسلام نا کنونشن اٹ کودک آ سیاسی کارندہ غاتا جان تا زیان و ٹھپی مننگ آ نن کل اُست ہسون اُن۔
(خ ن)
